CELEX: 62020TN0714
Language: ro
Date: 2020-12-03 00:00:00
Title: Cauza T-714/20: Acțiune introdusă la 3 decembrie 2020 – OL/Consiliul

8.2.2021   
            
            
               RO
            
            
               Jurnalul Oficial al Uniunii Europene
            
            
               C 44/50
            
         
      Acțiune introdusă la 3 decembrie 2020 – OL/Consiliul
      (Cauza T-714/20)
      (2021/C 44/73)
      Limba de procedură: spaniola
      
         Părțile
      
      
         Reclamant: OL (reprezentanți: J. Viñals Camallonga, J. Iriarte Ángel și E. Delage González, avocați)
      
         Pârât: Consiliul Uniunii Europene
      
         Concluziile
      
      Reclamantul solicită Tribunalului:
      
                  —
               
               
                  Anularea Deciziei 2014/145/PESC a Consiliului din 17 martie 2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei, în redactarea sa actuală, în măsura în care se referă la reclamant sau îl poate afecta pe acesta.
               
            
                  —
               
               
                  anularea Regulamentului (UE) nr. 269/2014 al Consiliului din 17 martie 2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei, în redactarea sa actuală, în măsura în care se referă la reclamant sau îl poate afecta pe acesta.
               
            
         Motivele și principalele argumente
      
      În susținerea acțiunii, reclamantul invocă șapte motive.
      
                  1.
               
               
                  Primul motiv, întemeiat pe o eroare vădită de apreciere a faptelor pe care se bazează măsurile restrictive atacate, la momentul prelungirii acestora, având în vedere că ele au fost prelungite în privința reclamantului în lipsa unei baze factuale reale și a unui probatoriu real.
               
            
                  2.
               
               
                  Al doilea motiv, întemeiat pe încălcarea obligației de motivare, având în vedere că măsurile atacate nu prezintă o motivare corectă în privința reclamantului, ceea ce împiedică o organizare adecvată a apărării sale.
               
            
                  3.
               
               
                  Al treilea motiv, întemeiat pe încălcarea dreptului la libertatea de expresie, dat fiind că declarațiile, apelurile și manifestările care i se atribuie reclamantului ar rămâne acoperite de dreptul menționat.
               
            
                  4.
               
               
                  Al patrulea motiv, întemeiat pe încălcarea dreptului la protecție jurisdicțională efectivă în ceea ce privește motivarea actelor, pe lipsa unei baze faptice reale pentru motivele invocate de Consiliu și pe încălcarea dreptului la libertatea de expresie, a dreptului la apărare și a dreptului de proprietate, dat fiind că nu a fost respectată cerința furnizării unor dovezi reale și cerința motivării, cu ocazia prelungirii măsurilor atacate, ceea ce afectează celelalte drepturi.
               
            
                  5.
               
               
                  Al cincilea motiv, întemeiat pe încălcarea dreptului de proprietate în coroborare cu principiul proporționalității, în măsura în care dreptul menționat a fost limitat și, în plus, în mod disproporționat.
               
            
                  6.
               
               
                  Al șaselea motiv, întemeiat pe încălcarea principiului egalității de tratament, dat fiind că a fost afectată poziția comparabilă a reclamantului fără a exista un motiv în acest sens.
               
            
                  7.
               
               
                  Al șaptelea motiv, întemeiat pe un abuz de putere, întrucât există indicii obiective, precise și concordante care permit să se susțină că, impunând și prelungind măsurile de sancțiune, au fost urmărite scopuri diferite de cele susținute de Consiliu.